# 67-es villamos

### A Wikipédiából, a szabad lexikonból.

## [szerkesztés] A villamos története

A 67-es villamos, mely 1915-től egészen 1997-ig járt, Rákospalota, Pestújhely és Zugló egyik legfontosabb villamosjárata volt. Hosszú évtizedeken át biztosított átszállásmentes kapcsolatot a Baross tér és a Rákóczi út fontos csomópontjai (Ferenciek tere, Astoria, Blaha Lujza tér) között, sőt egy időben Buda irányába is.

A 70-es évek közlekedéspoltikájának tévesnek bizonyult elképzelései azonban gondoskodtak arról, hogy ez ne így legyen. 1972-ben a kettes metró megnyitására hivatkozva megszüntették a Rákóczi úti villamost. A tervezők úgy gondolták, hogy a metró, gyorsaságának köszönhetően, majd úgyis kiváltja a Rákóczi út felszíni közlekedését, s a Thököly út felől érkező utasok az átszálláskényszer ellenére is a metrót választják majd. Ennek szellemében a Baross tértől befelé a villamosvágányokat felszedték, ezzel derékba törve a hosszú idők fejlődésével kialakult, egészséges villamoshálózatot. Hogy ez mekkora baklövés volt, arra akkor derült fény, mikor a változások hatására az emberek kezdtek másképpen viselkedni, mint ahogy azt a tervezők az íróasztalnál elképzelték: a villamosvonalak kihasználtsága drasztikusan csökkenni kezdett, a 7-es buszcsalád forgalma azonban ezzel arányosan ugrásszerű növekedésnek indult. Mert az emberek a kényelmetlen és időigényes átszállást már akkor sem szerették... Ez a 44-es villamosnak már szinte azonnal megadta a kegyelemdöfést, azonban a 67-es kihasználtsága is egyre jobban csökkent. Aki ugynanis nem a Thökölyn lakott, az már nem mindig várta meg a 67-est, hiszen a 62+7, vagy a 69+M1 verzió ugyanolyan színvonalú kapcsolatot nyújtott neki. 1988-tól már nem is osztottak be pótkocsikat a 67-es szerelvényeibe. Mivel a járat jelentősége csökkent, a pályára is egyre kevesebb gondot fordítottak, így mind a Thököly úton, mind pedig a Mexikói úton egymást érték a 20-25 km/h-s sebességkorlátozások. Végül a helyzet 1997-re tarthatatlanná vált, így megszüntették a járatot. Helyette beindult a 67V jelzésű pótlóbuszt, amelynél rosszabb buszjárat kevés van a városban: ritkán, 15-20 percenként jár, nem használ közös peront a 69-essel (így még annak az esélye sincs meg, hogy ha véletlenül előbb jön a 67V, akkor a várakozók arra szálljanak), elődjéhez hasonlóan ő sem megy a Baross térnél tovább, és még ácsorog is a Mexikói úti dugóban.

## [szerkesztés] Perspektíva

A 67-es újraindítására igen nagy szükség volna, azonban a nagy baj ezzel az, hogy a város vezetése szerint a villamos útjában van a négyes metrónak, s ezért az újraindításra nincs túl sok esély

## [szerkesztés] Külső kapcsolatok (linkek)

- A 67-es villamos története és bejárása
- Hamster emlékoldala az 67-as villamosról
- A 67-es villamos oldala – villamosok.hu

A lap eredeti címe "http://hu.wikipedia.org../../../6/7/-/67-es_villamos.html"

Kategóriák: Budapest XIV. kerülete | Budapest közlekedése

##### Views

- Szócikk
- Vitalap
- Aktuális változat

##### Keresés